
Αθήνα, 9 Σεπτεμβρίου 2015
Δελτίο Τύπου
Το κόστος των σπουδών στο εξωτερικό είναι αρκετά υψηλότερο από αυτό που περιμένουν οι γονείς

Ποσοστό μεγαλύτερο του 77% των γονέων που συμμετείχαν στην πρόσφατη έρευνα της HSBC με τίτλο: «Η Αξία της Εκπαίδευσης», θα σκέφτονταν να στείλουν τα παιδιά τους να σπουδάσουν στο εξωτερικό, αλλά αρκετοί υποτιμούν το πραγματικό κόστος
 των σπουδών. Η νέα έρευνα από την HSBC που πραγματοποιήθηκε σε 16 χώρες αποκαλύπτει ότι το επιπλέον κόστος της προπτυχιακής εκπαίδευσης στο εξωτερικό είναι 6,3 φορές μεγαλύτερο από αυτό που οι γονείς υπολόγιζαν ότι θα διαθέσουν.
Η φετινή έρευνα δείχνει πόσα επιπλέον χρήματα θα σκέφτονταν να διαθέσουν οι γονείς, προκειμένου να στείλουν τα παιδιά τους να σπουδάσουν στο εξωτερικό. Συγκρίνοντας αυτό το ποσό με το πραγματικό κόστος της προπτυχιακής εκπαίδευσης ενός φοιτητή στο εξωτερικό
, είναι ξεκάθαρο ότι οι γονείς έχουν μη-ρεαλιστικές προσδοκίες.
Θεωρείται ότι οι ΗΠΑ προσφέρουν την καλύτερη ποιότητα εκπαίδευσης παγκοσμίως, αλλά το συνολικό κόστος της προπτυχιακής εκπαίδευσης για έναν φοιτητή από το εξωτερικό μπορεί να ξεπεράσει τα 165.000 δολάρια
, γεγονός που καθιστά τις Ηνωμένες Πολιτείες τον πιο ακριβό προορισμό παγκοσμίως. 
Για τους Κινέζους γονείς, το επιπλέον κόστος των σπουδών στις ΗΠΑ είναι 8 φορές μεγαλύτερο από αυτό που θα σκέφτονταν να πληρώσουν. Στη Μαλαισία, οι γονείς θεωρούν ότι τα πανεπιστήμια του Ηνωμένου Βασιλείου προσφέρουν την υψηλότερη ποιότητα εκπαίδευσης, αλλά το επιπρόσθετο κόστος σε σχέση με τις σπουδές σε ένα πανεπιστήμιο της Μαλαισίας, είναι 8,7 φορές υψηλότερο από αυτό που θα περίμεναν. 
Το επιπλέον κόστος που απαιτείται από τους γονείς ποικίλλει σημαντικά από χώρα σε χώρα. Οι γονείς στην Ινδία θα διέθεταν 60% περισσότερα χρήματα προκειμένου τα παιδιά τους να σπουδάσουν εκτός Ινδίας, αλλά ταυτόχρονα αντιμετωπίζουν τη μεγαλύτερη διαφορά μεταξύ του εκτιμώμενου και του πραγματικού κόστους εκπαίδευσης στο εξωτερικό. Αυτό εξηγείται από το γεγονός ότι, ενώ η εκπαίδευση στα Ινδικά πανεπιστήμια είναι η φτηνότερη από τις 16 χώρες στις οποίες πραγματοποιήθηκε η έρευνα, οι Ινδοί γονείς θεωρούν ότι ο ακριβότερος προορισμός σπουδών, δηλαδή οι ΗΠΑ, προσφέρουν την ποιοτικότερη εκπαίδευση.
Η έρευνα δεν αποκαλύπτει μόνο ότι υπάρχει μεγάλο κενό μεταξύ εκτιμήσεων και πραγματικού κόστους των σπουδών στο εξωτερικό, αλλά και ότι αρκετές οικογένειες δεν είναι επαρκώς προετοιμασμένες για να αντιμετωπίσουν το οικονομικό βάρος των σπουδών. Μεγαλύτερο ποσοστό από το ένα πέμπτο (22%) των γονέων δεν έχουν αρχίσει να αποταμιεύουν για την πανεπιστημιακή εκπαίδευση των παιδιών τους.
Οι πανεπιστημιακές σπουδές στο εξωτερικό, ειδικά στις αγγλόφωνες χώρες, απαιτούν σημαντικούς πόρους αλλά αποτελούν αποδοτική επένδυση. Ο Καναδάς προσφέρει τις καλύτερες προοπτικές καριέρας, αφού κατατάσσεται πρώτος προορισμός μεταξύ των 16 χωρών της έρευνας ως προς την απασχόληση των αποφοίτων
. Οι ΗΠΑ κατατάσσονται δεύτερος προορισμός, η Σιγκαπούρη τρίτος, το Ηνωμένο Βασίλειο τέταρτος και η Αυστραλία έκτος.  
Ο Charlie Nunn, Group Head of Wealth Management, της HSBC, σχολίασε: «οι γονείς αναγνωρίζουν την αξία της πανεπιστημιακής εκπαίδευσης στο εξωτερικό, αλλά συχνά υποτιμούν το κόστος που απαιτείται. Τα δίδακτρα δεν είναι το μόνο κόστος το οποίο θα πρέπει να υπολογίσει κανείς: τα έξοδα διαβίωσης στη χώρα, τα αεροπορικά εισιτήρια μετάβασης είναι επιπλέον χρεώσεις που οι οικογένειες θα κληθούν να καλύψουν. Η έγκαιρη έναρξη της αποταμίευσης και η αναζήτηση επαγγελματικών συμβουλών, ενδέχεται να βοηθήσουν τους γονείς να δώσουν τη δυνατότητα στα παιδιά τους να σπουδάσουν στο εξωτερικό».   

Ο Στέλιος Πιρπινιάς, Διευθυντής Λιανικής Τραπεζικής και Marketing της HSBC Ελλάδας, δήλωσε: «Στην HSBC εστιάζουμε στη σημαντικότερη οικονομία του κόσμου, την ‘προσωπική οικονομία’ των πελατών μας. Σε αυτή τη βάση, συζητάμε με τους πελάτες μας για το πως θα μπορέσουν να προετοιμαστούν για τις μελλοντικές ανάγκες που ενδέχεται να προκύψουν, σχετικά με τις σπουδές των παιδιών τους».

Σημειώσεις προς τους συντάκτες

Η έρευνα
«Η Αξία της Εκπαίδευσης» (The Value of Education) είναι μια παγκόσμια έρευνα καταναλωτικής συμπεριφοράς, η οποία μελετά τις στάσεις και τις συμπεριφορές των γονιών σχετικά με την εκπαίδευση των παιδιών τους. 

Η έρευνα “The Value of Education Learning for life”, η οποία δημοσιεύθηκε τον Ιούλιο του 2015, είναι διαθέσιμη στο site της HSBC, www.hsbc.com > Retail Banking and Wealth Management.

Οι 16 χώρες, οι οποίες συμπεριλαμβάνονται στον πίνακα κατάταξης είναι οι χώρες που συμμετείχαν στην έρευνα “The Value of Education Learning for life” – Αυστραλία, Βραζιλία, Καναδάς, Κίνα, Γαλλία, Χονγκ Κόνγκ, Ινδία, Ινδονησία, Μαλαισία, Μεξικό, Σιγκαπούρη, Ταιβάν, Τουρκία, Ηνωμένο Βασίλειο, Ηνωμένες Πολιτείες Αμερικής (ΗΠΑ), Ηνωμένα Αραβικά Εμιράτα (ΗΑΕ). 
Η έρευνα πραγματοποιήθηκε διαδικτυακά από την εταιρεία Ipsos MORI το Μάρτιο και τον Απρίλιο του 2015, με επιπλέον συνεντεύξεις πρόσωπο-με-πρόσωπο στα ΗΑΕ. Τα ευρήματα βασίζονται σε εθνικά αντιπροσωπευτικό δείγμα γονέων σε κάθε χώρα. Οι γονείς του δείγματος έχουν τουλάχιστον ένα παιδί ηλικίας 23 ετών ή μικρότερο, το οποίο σπουδάζει, και είναι αποκλειστικά ή μερικώς υπεύθυνοι για τη λήψη αποφάσεων σχετικά με τις σπουδές των παιδιών τους. Το ελάχιστο δείγμα ανά χώρα ήταν 300 άτομα. 

Υπολογισμοί του πίνακα κατάταξης
1. Δίδακτρα/ κόστος διαβίωσης. Το συνολικό κόστος σπουδών σε κάθε χώρα είναι το άθροισμα των μέσων πανεπιστημιακών διδάκτρων και του μέσου κόστους ζωής διαιρεμένο από το μέσο όρο των ετών που απαιτούνται για την ολοκλήρωση των προπτυχιακών σπουδών. 

Τα στοιχεία σχετικά με τα ετήσια δίδακτρα για κάθε πανεπιστήμιο συγκεντρώνονται είτε από την ιστοσελίδα του πανεπιστημίου είτε από άλλα αξιόπιστα website είτε μέσω τηλεφωνικής επικοινωνίας με το τμήμα αιτήσεων των πανεπιστημίων. Το μέσο κόστος υπολογίστηκε ξεχωριστά για τους εγχώριους φοιτητές και τους φοιτητές από το εξωτερικό. 
Το ετήσιο κόστος ζωής για τους φοιτητές σε κάθε χώρα προέρχεται από το site: www.expatistan.com (το κόστος ζωής υπολογίστηκε το ίδιο για τους εγχώριους φοιτητές και τους φοιτητές από το εξωτερικό).

2. Ποιότητα εκπαίδευσης. Η χώρα που θεωρείται ως αυτή που παρέχει την υψηλότερη ποιότητα εκπαίδευσης είναι αυτή που πιο συχνά κατατάχθηκε από τους γονείς στις κορυφαίες τρεις στο πλαίσιο της έρευνας “The Value of Education Springboard for success” της HSBC, που δημοσιεύτηκε τον Απρίλιο του 2014.

3. Διαφορά κόστους. Το επιπλέον ποσό που οι γονείς θα σκέφτονταν να διαθέσουν για να στείλουν τα παιδιά τους σε πανεπιστήμιο στο εξωτερικό, σε σύγκριση με τις σπουδές εντός της χώρας τους, είναι ένας μέσος όρος που υπολογίζεται με βάση τις απαντήσεις στην έρευνα “The Value of Education Learning for life” (Ιούλιος 2015). 

4. Η κατάταξη των προοπτικών καριέρας των αποφοίτων υπολογίστηκε με βάση τη λίστα των 1000 κορυφαίων πανεπιστημίων για το 2015 του Center for World University Rankings (CWUR): www.cwur.org/methodology/

Περισσότερες πληροφορίες για τη μεθοδολογία είναι διαθέσιμες εφόσον ζητηθούν. 
Ο Όμιλος της HSBC
Η HSBC Holdings plc, μητρική εταιρεία του Ομίλου HSBC, έχει την έδρα της στο Λονδίνο. Ο Όμιλος εξυπηρετεί πελάτες σε όλο τον κόσμο από περίπου 6.100 γραφεία σε 72 χώρες και περιοχές στην Ευρώπη, την Ασία, τη Βόρειο και Λατινική Αμερική, τη Μέση Ανατολή και την Αφρική. Με ενεργητικό που ξεπέρασε τα 2.572 δις δολάρια ΗΠΑ στις 30 Ιουνίου 2015, η HSBC είναι ένας από τους μεγαλύτερους τραπεζικούς και χρηματοοικονομικούς οργανισμούς παγκοσμίως. 

Στην Ελλάδα ο Όμιλος HSBC δραστηριοποιείται από το 1981 με παρουσία στην Αθήνα και τη Θεσσαλονίκη. Προσφέρει τραπεζικές υπηρεσίες σε ιδιώτες αλλά και σε εταιρικούς και θεσμικούς πελάτες.
Το παρόν έχει ενημερωτικό χαρακτήρα και δεν αποτελεί ούτε μπορεί να θεωρηθεί προτροπή ή συμβουλή για την αγορά ή την πώληση καταθέσεων, χρεογράφων, αγαθών ή άλλων επενδυτικών προϊόντων ή υπηρεσιών ή επενδυτικής συμφωνίας. Η HSBC Bank plc δεν συμβουλεύει με το παρόν, δεν δέχεται καμία υποχρέωση και δεν αναλαμβάνει οποιαδήποτε ευθύνη για την απόφαση του αναγνώστη που τυχόν βασίστηκε στην ενημέρωση αυτή.
� Σε σχέση με το κόστος της εκπαίδευσης σε ένα πανεπιστήμιο της χώρας τους.


� Οι συγκρίσεις γίνονται με βάση τη χώρα που οι γονείς θεωρούν ότι προσφέρει την υψηλότερη ποιότητα εκπαίδευσης σύμφωνα με την έρευνα της HSBC του 2014 με τίτλο «Η Αξία της Εκπαίδευσης: Εφαλτήριο για την επιτυχία».  


� Συνολικό κόστος σε δολάρια ΗΠΑ για τις τυπικές προπτυχιακές σπουδές (δίδακτρα και κόστος διαβίωσης).


� Σύμφωνα με το � HYPERLINK "http://cwur.org/" ��Center for World University Rankings� – τα κορυφαία 1000 πανεπιστήμια για το 2015.

